স্বাধীনতার ৪৪ বছর পর ১৬ কোটি মানুষের এ দেশে করদাতার সংখ্যা মাত্র ১২ লাখে পৌঁছেছে। দেশে অর্থনৈতিক কর্মকাণ্ড সাম্প্রতিক বছরগুলোতে অনেক গতিশীল হয়েছে, ব্যবসা-বাণিজ্যের প্রসার বেড়েছে, শুধু বাড়ছে না করদাতার সংখ্যা। গত একযুগে দেশে করদাতার সংখ্যা বেড়েছে মাত্র তিন লাখ—এই হিসাব থেকেই স্পষ্ট আমাদের অর্থব্যবস্থায় বড় গলদ রয়ে গেছে। করযোগ্য আয় করে থাকে এমন লাখ লাখ মানুষকে করের জালে আটকানো যাচ্ছে না।